62020TO0034_INF
A Törvényszék (második tanács) 2021. január 18‑i végzése –Datenlotsen Informationssysteme kontra Bizottság
(T‑34/20. sz. ügy)
„Megsemmisítés iránti kereset – Állami támogatások – Felsőoktatási intézmények számára nyújtott szoftvermegoldások – Adókedvezmények és állami finanszírozás – Hivatalos vizsgálati eljárás – A végrehajtott intézkedéseket létező támogatásnak minősítő határozat – A személyében való érintettség hiánya – Rendeleti jellegű jogi aktus hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Állami támogatások ügyében hivatalos vizsgálati eljárás végén hozott bizottsági határozat – Versenytárs vállalkozás által indított, a határozat megalapozottságát kétségbe vonó kereset – Olyan vállalkozás, amely nem igazolja, hogy a piaci helyzete lényegesen érintve lenne – Elfogadhatatlanság
(EUMSZ 108. cikk, (2) és (3) bekezdés; EUMSZ 263. cikk, negyedik bekezdés)
(lásd: 32–34., 44–51. pont)
2.
Megsemmisítés iránti kereset – Természetes vagy jogi személyek – Az EUMSZ 263. cikk negyedik bekezdése értelmében vett rendeleti jellegű jogi aktus fogalma – Valamennyi általános hatályú aktus, a jogalkotási aktusok kivételével – Nem általános hatályú jogi aktusok alapján biztosított adómentességek és éves közvetlen támogatások engedélyezéséről szóló bizottsági határozat – Kizártság
(EUMSZ 263. cikk, negyedik bekezdés)
(lásd: 55., 56., 58., 59. és 62–72. pont)
Tárgy
A Németország által a Hochschul‑Informations‑System GmbH javára végrehajtott SA.34402 – 2015/C. (korábbi 2015/NN.) számú intézkedésről szóló, 2019. szeptember 20‑i (EU) 2020/391 bizottsági határozat (HL 2020. L 74., 22. o.) megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Németországi Szövetségi Köztársaságnak az Európai Bizottság támogatása végett történő beavatkozás iránti kérelme okafogyottá vált.
3)
A Törvényszék a Datenlotsen Informationssysteme GmbH‑t kötelezi a költségek viselésére.